CAMARA DE

COMPTOS

DE NAVARRA

NAFARROAKO

KONTUEN

GANBERA

Nafarroako Arartekoa, 2018

2019ko ekaina

Aurkibidea

orrialdea

[I. Sarrera 3](#_Toc13126259)

[II. Nafarroako Arartekoaren 2018ko ekitaldiko urteko kontuei buruzko iritzia 6](#_Toc13126260)

[II.1. Auditoretza finantzarioko iritzia 7](#_Toc13126261)

[II.2 Legedia betetzeari buruzko iritzia 7](#_Toc13126262)

[ERANSKINA. Nafarroako Arartekoaren 2018ko urteko kontuen laburpena 8](#_Toc13126263)

I. Sarrera

Nafarroako Arartekoa Nafarroako Parlamentuaren goi mandataria da, xedetzat duena Konstituzioak eta Nafarroako Foru Eraentza Berrezarri eta Hobetzeari buruzko 13/1982 Lege Organikoak babesturiko eskubide eta askatasunen babes-maila defendatu eta hobetzea. Haren eginkizun nagusia da herritarrak babestea Administrazioaren balizko abusu eta zabarkerien aurrean.

Urriaren 27ko 7/2010 Lege Organikoak, Nafarroako Foru Eraentza Berrezarri eta Hobetzeari buruzko 13/1982 Lege Organikoa Erreformatzekoak, 18 ter artikuluan estatutu-mailako erakundearen kategoriara jasotzen du Nafarroako Arartekoa.

Nafarroako Parlamentuak hautatzen eta izendatzen du Nafarroako Arartekoa, eta horrek urtero Parlamentuaren en aurrean erantzuten du egindakoarengatik. Egun kargu hori betetzen duen pertsona 2007ko martxoaren 22an izendatua izan zen, sei urterako, eta gaur egun behin-behinekoz betetzen ditu bere eginkizunak. Bere eginkizunak betetzeko beharrezkoak diren aholkulariak eta konfiantzazko langileak askatasunez izendatzen eta kentzen ditu kargutik.

Kontuen Ganberak, bera arautzen duen abenduaren 20ko 19/1984 Foru Legeari eta 2019rako daukan jarduketa-programari jarraituz, Nafarroako Arartekoaren 2018ko ekitaldiko urteko kontuak fiskalizatu ditu. Honako hauek osatuta daude kontu horiek: aurrekontuko likidazioaren egoera-orria, balantzea, emaitza ekonomiko eta ondarezkoen kontua, ondare garbiko aldaketen egoera-orria, eskudiru-fluxuen egoera-orria eta oroitidazkia.

Fiskalizazio finantzarioaren helburua da iritzia ematea honako honi buruz: ea Nafarroako Arartekoaren urteko kontuek alderdi esanguratsu guztietan irudi zehatza erakusten duten ondareari, aurrekontuaren likidazioari eta 2018ko abenduaren 31ko finantza-egoerari buruz, bai eta data horretan amaitutako urteko ekitaldiari dagokion emaitza ekonomiko eta ondarezkoari buruz ere, finantza-informazio publikoari dagokionez aplikatzekoa den arau-esparruari jarraituz eta, bereziki, bertan jasotako kontabilitate-printzipio eta -irizpideei jarraituz.

Urteko kontuen finantza-auditoriarekin batera, zuzenbidea betetzeari buruzko fiskalizazio bat planifikatu eta exekutatu dugu, honako honi buruzko iritzi bat eman ahal izateko: ea Nafarroako Arartekoak ekitaldian zehar egindako jarduerak eta aurrekontu- eta finantza-eragiketak eta 2018ko ekitaldiko urteko kontuetan jasotako informazioa bat ote datozen, alderdi esanguratsu guztietan, funts publikoen kudeaketari aplikatzekoak zaizkion arauekin.

Honako hauek osatzen dute, funtsean, Nafarroako Arartekoari 2018an aplikatzekoa zaion arau-esparrua:

* Nafarroako Foru Komunitateko Arartekoari buruzko uztailaren 3ko 4/2000 Foru Legea.
* Nafarroako Foru Komunitateko Arartekoaren Antolaketari eta Funtzionamenduari buruzko Erregelamendua, Nafarroako Parlamentuko Mahaiaren 2005eko azaroaren 21eko Erabakiaz onetsia.
* 6/2006 Foru Legea, ekainaren 9koa, eta 13/2018 Foru Legea, apirilaren 13koa, Kontratu Publikoei buruzkoa.
* 13/2007 Foru Legea, apirilaren 4koa, Nafarroako Ogasun Publikoari buruzkoa.
* 20/2017 Foru Legea, abenduaren 28koa, 2018rako Nafarroako Aurrekontu Orokorrei buruzkoa.
* Kontabilitate Publikoaren Plan Orokorra, apirilaren 13ko EHA/1037/2010 Aginduaren bidez onetsia.

Nafarroako Arartekoa, kontabilitaterako, kontu-hartzailetzarako, gastu-baimenerako, kontrataziorako eta ondasun eta eskubideen eskuraketarako, Nafarroako Parlamentuak daukan araubide beraren mendean dago. Haren aurrekontu-proiektua Nafarroako Aurrekontu Orokorretan sartuta dago, eta haren kontuak Nafarroako kontu orokorren parte dira.

2018ko ekitaldiaren datu nabarmen gisa, honako hauek aipa daitezke:

* Aitortutako betebeharrek 701.682 euro egin dute, eta betetze-maila % 93koa izan da. 2017an, betebehar horiek 658.720 eurokoak izan ziren.
* Kontseiluak 2018an gastatutako 100 euroko bakoitzaren erabilera eta finantzabidea honako hauek izan dira:

|  |  |  |  |
| --- | --- | --- | --- |
| Gastuaren izaera | Zenbatekoa | Finantzaketa-iturria | Zenbatekoa |
| Langileak | 73 | Transferentzien ondoriozko diru-sarrerak | 100 |
| Ondasun arruntak eta zerbitzuak | 22 |  |  |
| Transferentzia arruntak | 4 |  |  |
| Inbertsioak | 1 |  |  |
|  | 100 |  | 100 |

* Aitortutako eskubideek 754.949 euro egin dute, eta betetze-maila % 100ekoa izan da. Diru-sarrera horietatik gehienak, 753.924 euro, Nafarroako Gobernuarengandik jasotako transferentzietatik heldu dira; horietatik, 736.364 euro funtzionamendu-gastuak finantzatzera bideratzen diren transferentzia arruntak dira, eta 17.560 euro, berriz, inbertsio-gastuetarako kapital-transferentziak.
* Nafarroako Arartekoak, araudi indardunari jarraituz, 53.267 euro itzuliko dizkio Foru Ogasunari.

|  |  |
| --- | --- |
| Diru-sarrerak, guztira | 754.949 |
| Gastuak, guztira | 701.682 |
| Aurrekontuko superabita | 53.267 |
| Foru Ogasunari itzuli beharrekoa, guztira | 53.267 |

* Hurrengo koadroan agertzen dira Nafarroako Arartekoaren 2018rako plantilla organikoa, Nafarroako Parlamentuko Mahaiak 2018ko ekainaren 11n onetsia, bai eta abenduaren 31ko langileria ere:

|  |  |  |
| --- | --- | --- |
| Langile mota | Plantilla organikoa | Langileak, abenduaren 31n |
| Behin-behinekoak | 5 | 5 |
| Funtzionarioak | 3 | 2 |
| Administrazio-kontratupekoak | - | 1 |
| Guztira | 8 | 8 |

* Nafarroako Arartekoaren urteko txostenaren arabera, honako hauek dira 2018an zehar egindako jarduerari buruzko datuak:

a) 2.645 jarduketa egin dira guztira; 2017an baino ehuneko 10 gehiago.

b) 2018an 1.052 kexa aurkeztu dira, eta guztira 1.193 kexa kudeatu dira. Halaber, 1.398 kontsultari erantzun zaie.

c) Nafarroako Arartekoak 401 ebazpen jaulki ditu, eta haietan biltzen dira 210 gomendio, 167 iradokizun eta legezko betebeharren 103 gogorarazpen.

Txostenak bi epigrafe ditu, sarrera hau barne. Bigarrenak gure iritzi finantzarioa eta legezkotasunaren betetzeari buruzkoa azaltzen du, Arartekoaren 2018ko ekitaldiko urteko kontuei dagokienez. Txostenari eranskin bat gehitu diogu, urteko kontu horien laburpen batekin.

Landa-lana 2019ko apirilean egin du lantalde batek, zeina auditoriako teknikari batek eta auditore batek osatua baitzegoen. Kontuen Ganberako zerbitzu juridiko, informatiko eta administratiboen lankidetza ere izan dute.

Jarduketa honen emaitzak Nafarroako Arartekoari azaldu zitzaizkion, kasua bazen egokitzat jotzen zituen alegazioak aurkez zitzan, Nafarroako Kontuen Ganberari buruzko 19/1984 Foru Legeko 11.2 artikuluan aurreikusitakoari jarraituz. Jarritako epea iraganda, ez zen alegaziorik aurkeztu.

Eskerrak eman nahi dizkiegu Nafarroako Arartekoaren langileei, lan hau egiteko eman diguten laguntzarengatik.

II. Nafarroako Arartekoaren 2018ko ekitaldiko urteko kontuei buruzko iritzia

Nafarroako Arartekoaren 2018ko ekitaldiko urteko kontuak fiskalizatu ditugu. Haren kontabilitateko egoera-orriak laburbilduta jaso ditugu txosten honen eranskinean.

Nafarroako Arartekoaren erantzukizuna

Nafarroako Arartekoa da urteko kontuak aurkeztu eta Nafarroako Parlamentuari igortzeko ardura duena. Urteko kontu horiek, Arartekoaren kontu-hartzaileak aurrez egindakoak, irudi zehatza azalduko dute ondareari, finantza-egoerari, emaitzei eta aurrekontu-betetzeari dagokienez, aplikatzekoak diren finantza-informazioari buruzko arauei jarraituz. Halaber gainditu beharko dituzte iruzur edo errakuntzaren ondoriozko oker materialik gabekoak izan daitezen beharrezkotzat jotzen duten barne kontrola.

Urteko kontuak aurkezteko erantzukizunaz gainera, Nafarroako Arartekoak bermatu beharko du urteko kontuetan islatutako jarduerak, aurrekontu- nahiz finantza-eragiketak eta informazioa bat datozela aplikatzekoa den araudiarekin, eta horretarako beharrezkotzat jotzen dituen barne-kontroleko sistemak ezarri beharko ditu.

Nafarroako Kontuen Ganberaren erantzukizuna

Gure erantzukizuna da iritzi bat adieraztea urteko kontuei buruz eta egin diren eragiketen legezkotasunari buruz, gure fiskalizazioan oinarrituta.

Horretarako, fiskalizazio hori egin dugu Kanpo Kontroleko Erakunde Publikoek erabakitako funtsezko fiskalizazio-printzipioen arabera, ISSAI-ESen ezarritakoak, eta batez ere ISSAI-ES 200 delakoa aplikatu dugu, fiskalizazio finantzarioei buruzkoa, bai eta ISSAI-ES 400 ere, betetzearen gaineko fiskalizazioei buruzkoa. Printzipio horiek eskatzen dute etikaren arloko eskakizunak bete ditzagula, eta, halaber, lanaren plangintza eta exekuzioa halako moduan egin dezagula non halako segurtasun bat lortuko baitugu urteko kontuak oker materialik gabekoak izateaz, eta finantzen egoera-orrietan islatutako jarduketak, finantza-eragiketak eta informazioa alderdi adierazgarri guztietan arau indardunen araberakoak izateaz.

Fiskalizazio honek eskatzen du prozedura batzuk aplika ditzagula auditoria-ebidentzia bat lortzeko urteko kontuetan adierazitako zenbatekoei eta informazioari buruz, bai eta araudian ezarritako alderdi garrantzitsuak ekitaldi fiskalizatuan zehar betetzeari buruz ere.

Hautatutako prozedurak auditorearen irizpidearen araberakoak dira, horren barne dela arriskuaren balorazioa, hala iruzur edo errakuntzaren ondorioz kontu orokorrek akats materialak izatearen arriskuarena nola lege-urraketa muntadunak egotearen arriskuarena. Arriskuari buruzko balorazio horiek egitean, auditoreak beharrezkoa den barne kontrola hartzen du kontuan —entitateak urteko kontuak egitekoa eta legeak betetzen dituela bermatzekoa—, horrela diseinatze aldera inguruabarren arabera egoki diren auditoretza-prozedurak, eta ez entitatearen barne kontrolaren eraginkortasunari buruzko iritzia emateko xedez.

Azterketa honek barne biltzen du, era berean, ebaluatzea aplikatutako kontabilitate-politiken egokitasuna eta zuzendaritzak egindako kontabilitate-estimazioen arrazoizkotasuna, bai eta urteko kontuen aurkezpena ere , oro har.

Gure ustez, lortu dugun auditoretza-ebidentziak behar adinako eta behar bezalako oinarria ematen du finantza-auditoretzari eta legeen betetzeari buruzko gure iritzia funtsatzeko.

II.1. Auditoretza finantzarioko iritzia

Gure iritziz, 2018ko ekitaldiko urteko kontuek, alderdi aipagarri guztietan, irudi zehatza erakusten dute Nafarroako Arartekoaren 2018ko abenduaren 31ko ondareaz eta finantza-egoeraz, bai eta data horretan amaitutako urtealdian izan dituen emaitza ekonomiko eta aurrekontukoei dagokienez ere, betiere informazio finantzario publikoa dela-eta aplikatzekoa den araudiari jarraikiz eta, bereziki, bertan jasotako kontabilitate- eta aurrekontu-printzipio eta irizpideen arabera.

II.2 Legedia betetzeari buruzko iritzia

Gure iritziz, Nafarroako Arartekoaren 2018ko ekitaldiari buruzko urteko kontuetan jasotako jarduketak, aurrekontu- eta finantza-eragiketak eta informazioa bat datoz, alderdi adierazgarri guztietan, funts publikoen kudeaketari aplikatzekoak zaizkion arauekin.

Txosten hau, indarrean dagoen araudiak ezarritako izapideak bete ondoren, auditore Mª Carmen Azcona Díez de Ulzurrun andreak proposatuta egin da, bera izan baita lan honen arduraduna.

Iruñean, 2019ko ekainaren 21ean

Lehendakaria,

Asunción Olaechea Estanga

ERANSKINA. Nafarroako Arartekoaren 2018ko urteko kontuen laburpena

1. 2018ko aurrekontuaren likidazioa

Diru-sarrerak kapituluz kapitulu

|  |  |  |  |  |  |  |
| --- | --- | --- | --- | --- | --- | --- |
| Kapitulua | Hasierako aurreikuspenak | Behin betiko aurreikuspenak | Eskubide aitortuak | Betetzearen ehunekoa | Kobrantzak | Kobrantzen ehunekoa |
| 3. Tasak eta bestelako diru-sarrerak | 100 | 100 | 385 | 385 | 385 | 100 |
| 4. Transferentzia arruntak | 736.364 | 736.364 | 736.364 | 100 | 736.364 | 100 |
| 5. Ondareko diru-sarrerak | 100 | 100 | 0 | - | 0 | 100 |
| 7. Kapital-transferentziak | 17.560 | 17.560 | 17.560 | 100 | 17.560 | 100 |
| 8. Aktibo finantzarioak | 640 | 640 | 640 | 100 | 640 | 100 |
| 9. Pasibo finantzarioak | 100 | 100 | 0 | - | 0 | - |
| Guztira | 754.864 | 754.864 | 754.949 | 100 | 754.949 | 100 |

Gastuak, kapituluz kapitulu

|  |  |  |  |  |  |  |
| --- | --- | --- | --- | --- | --- | --- |
| Kapitulua | Hasierako kredituak | Behin betiko kredituak | Betebeharrak aitortuak | Betetzearen ehunekoa | Ordainketak | Ordainketen ehunekoa |
| 1. Langile-gastuak | 523.864 | 523.864 | 512.120 | 98 | 512.120 | 100 |
| 2. Ondasun arruntetako eta zerbitzuetako gastuak | 178.600 | 178.600 | 151.200 | 85 | 148.942 | 99 |
| 4. Transferentzia arruntak | 34.100 | 34.100 | 29.805 | 87 | 29.805 | 100 |
| 6. Inbertsio errealak | 18.000 | 18.000 | 8.557 | 48 | 6.381 | 75 |
| 8. Aktibo finantzarioak | 200 | 200 | 0 | - | 0 | - |
| 9. Pasibo finantzarioak | 100 | 100 | 0 | - | 0 | - |
| Guztira | 754.864 | 754.864 | 701.682 | 93 | 697.249 | 99 |

2. 2018ko aurrekontu-emaitza

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
|  |  | | 2018 |  |  |  | 2017 |  |  |
| Kontzeptuak | Aitortutako eskubide garbiak | | Aitortutako betebehar garbiak | Doikuntzak | Aurrekontu-emaitza | Aitortutako eskubide garbiak | Aitortutako betebehar garbiak | Doikuntzak | Aurrekontu-emaitza |
| a. Eragiketa arruntak | | 736.749 | 693.125 |  | 43.624 | 737.374 | 652.952 |  | 84.422 |
| b. Kapital-eragiketak | | 17.560 | 8.556 |  | 9.004 | 16.664 | 5.768 |  | 10.896 |
| c. Merkataritza-eragiketak | | 0 | 0 |  | 0 | 0 | 0 |  | 0 |
| 1. Eragiketa ez-finantzarioak, guztira (a+b+c) | | 754.309 | 701.682 |  | 52.627 | 754.038 | 658.720 |  | 95.318 |
| d. Aktibo finantzarioak | | 640 | 0 |  | 640 | 1.536 | 0 |  | 1.536 |
| e. Pasibo finantzarioak | | 0 | 0 |  | 0 | 0 | 0 |  | 0 |
| 2. Finantza-eragiketak, guztira (d+e) | | 640 | 0 |  | 640 | 1.536 | 0 |  | 1.536 |
| I. Ekitaldiko aurrekontu-emaitza (I=1+2) | | 754.949 | 701.682 |  | 53.267 | 755.574 | 658.720 |  | 96.854 |
| Doikuntzak | |  |  |  |  |  |  |  |  |
| 3. Kreditu gastatuak, atxiki gabeko diruzaintzako gerakinarekin finantzatuak | | | | 0 |  |  |  | 0 |  |
| 4. Ekitaldiko finantzaketa-desbideratze negatiboak | | | | 0 |  |  |  | 0 |  |
| 5. Ekitaldiko finantzaketa-desbideratze positiboak | | | | 0 |  |  |  | 0 |  |
| II. Doikuntzak, guztira (II=3+4+5) | | | | 0 |  |  |  | 0 |  |
| Aurrekontu-emaitza doitua (I+II) | | | |  | 53.267 |  |  |  | 96.854 |

3. Diruzaintzako gerakina 2018ko abenduaren 31n.

|  |  |  |  |  |
| --- | --- | --- | --- | --- |
| Osagaiak | **2018ko ekitaldia** | | **2017ko ekitaldia** | |
| 1. (+) Funts likidoak |  | 95.073 |  | 141.205 |
| 2. (+) Kobratzeko dauden eskubideak |  | 0 |  | 0 |
| (+) Ekitaldiko aurrekontutik | 0 |  | 0 |  |
| (+) Aurrekontu itxietatik | 0 |  | 0 |  |
| (+) Aurrekontukoak ez diren eragiketetatik | 0 |  | 0 |  |
| (+) Merkataritzako eragiketetatik | 0 |  | 0 |  |
| 3. (-) Ordaintzeko dauden betebeharrak |  | 95.073 |  | 141.205 |
| (+) Ekitaldiko aurrekontutik | 4.433 |  | 7.194 |  |
| (+) Aurrekontu itxietatik | 0 |  | 0 |  |
| (+) Aurrekontukoak ez diren eragiketetatik | 90.640 |  | 134.011 |  |
| (+) Merkataritzako eragiketetatik | 0 |  | 0 |  |
| 4. (+) Aplikatzeko dauden partidak |  | 0 |  | 0 |
| (+) Eginiko kobrantzak, behin betikoz aplikatzeko daudenak | 0 |  | 0 |  |
| (+) Eginiko ordainketak, behin betikoz aplikatzeko daudenak | 0 |  | 0 |  |
| I. Diruzaintzako gerakina, guztira (1+2-3+4) |  | 0 |  | 0 |
| II. Gehiegizko finantzaketa atxikia |  | 0 |  | 0 |
| III. Kobratzen zailak diren saldoak |  | 0 |  | 0 |
| IV. Atxiki gabeko diruzaintza-gerakina = (I-II-III) |  | 0 |  | 0 |

4. 2018ko abenduaren 31ko balantzea

|  |  |  |
| --- | --- | --- |
| Aktiboa | 2018 | 2017 |
| **A) Aktibo ez-arrunta** | **195.419** | **204.931** |
| **I. Ibilgetu ukiezina** | **7.360** | **15.488** |
| 3. Aplikazio informatikoak | 7.360 | 15488 |
| **II. Ibilgetu materiala** | **188.059** | **189.443** |
| 2. Eraikinak | 111.417 | 112.346 |
| 4. Ondare historikoko ondasunak | 41.509 | 41.509 |
| 5. Bestelako ibilgetu materiala | 35.133 | 35.588 |
| Makineria, instalazioak eta tresnak | 5 | 949 |
| Altzariak eta tresneria | 620 | 2.427 |
| Informazio-prozesuetako ekipoak | 8.987 | 7.803 |
| Bestelako ibilgetu materiala | 25.521 | 24.409 |
| **B) Aktibo arrunta** | **95.073** | **141.846** |
| **III. Zordunak eta kobratzeko dauden beste kontu batzuk** | **0** | **0** |
| 2. Kobratzeko dauden beste kontu batzuk | 0 | 0 |
| 3. Administrazio publikoak | 0 | 0 |
| **V. Epe laburreko finantza-inbertsioak** | **0** | **640** |
| 2. Kredituak eta balore zor-adierazleak | 0 | 640 |
| **VII. Eskudirua eta bestelako aktibo likido baliokideak** | **95.073** | **141.206** |
| 2. Diruzaintza | 95.073 | 141.206 |
| Kutxa | 558 | 183 |
| Bankuak eta kreditu-erakundeak | 94.515 | 141.023 |
| Aktiboa, guztira | 290.492 | 346.777 |

|  |  |  |
| --- | --- | --- |
| Ondare garbia eta pasiboa | 2018 | 2017 |
| **A) Ondare garbia** | **195.419** | **205.571** |
| **I. Jarritako ondarea** | 0 | 0 |
| **II. Sortutako ondarea** | 195.419 | 205.571 |
| 1. Aurreko ekitaldietako emaitzak | 195.419 | 205.571 |
| Ondarea | 200.881 | 211.033 |
| Lagapenean emandako ondarea | -5.462 | -5.462 |
| **C) Pasibo arrunta** | **95.073** | **141.206** |
| **IV. Hartzekodunak eta ordaintzeko dauden beste kontu batzuk** | 95.073 | 141.206 |
| 1. Kudeaketa-eragiketengatiko hartzekodunak | 4.433 | 7.194 |
| 3. Administrazio publikoak | 90.640 | 134.012 |
| Ogasun Publikoa, PFEZagatik hartzekodun | 25.852 | 25.388 |
| Ogasun Publikoa, eskubide pasiboengatik hartzekodun | 2.173 | 2.161 |
| Ogasun Publikoa, kreditu-itzulketa dela eta | 53.267 | 96.854 |
| Gizarte Segurantza hartzekodun | 9.348 | 9.609 |
| Ondare garbia eta pasiboa, guztira | 290.492 | 346.777 |

5. 2018ko ekonomia- eta ondare-emaitzaren kontua

|  |  |  |  |  |
| --- | --- | --- | --- | --- |
|  | | 2018 | | 2017 |
| 2. Jasotako transferentziak eta diru-laguntzak | | 753.924 | | 753.544 |
| a) Ekitaldikoak | | 753.924 | | 753.544 |
| a.2) Transferentziak | | 753.924 | | 753.544 |
| Nafarroako Gobernuaren kapital-transferentziak | | 17.560 | | 16.664 |
| Nafarroako Gobernuaren transferentzia arruntak | | 736.364 | | 736.880 |
| 7. Kudeaketa arrunteko beste diru-sarrera batzuk | | 0 | | 0 |
| A) Kudeaketa arrunteko diru-sarrerak, guztira (1+2+3+4+5+6+7) | 753.924 | | 753.544 | |  |
| 8. Langile-gastuak | | -512.120 | | -485.273 |
| a) Soldatak, lansariak eta antzekoak | | -419.788 | | -398.819 |
| Arartekoaren erakundeko soldatak eta lansariak | | -66.910 | | -65.189 |
| Behin-behineko langileen soldatak eta lansariak | | -241.516 | | -227.208 |
| Funtzionarioen soldatak eta lansariak | | -80.025 | | -76.688 |
| Kontratupeko langileen soldatak eta lansariak | | -31.337 | | -29.735 |
| b) Gizarte-zamak | | -92.333 | | -86.454 |
| Enpresaren kargura dagoen Gizarte Segurantza | | -92.333 | | -86.454 |
| 9. Egindako transferentziak eta emandako diru-laguntzak | | -29.804 | | -31.583 |
| 11. Kudeaketa arrunteko beste gastu batzuk | | -151.200 | | -136.096 |
| a) Hornidurak eta kanpoko zerbitzuak | | -151.200 | | -136.096 |
| 12. Ibilgetuaren amortizazioa | | -17.929 | | -54.603 |
| B). Kudeaketa arrunteko gastuak, guztira (8+9+10+11+12) | | -711.054 | | -707.555 |
| **I. Kudeaketa arruntaren emaitza (aurrezkia edo desaurrezkia) (A+B)** | | **42.870** | | **45.989** |
| 13. Ibilgetu ez-finantzarioaren eta salgai dauden aktiboen balio-galera eta haien besterentzearen emaitzak | | -140 | | -139 |
| a) Balio-galera | | 0 | | 0 |
| b) Bajak eta besterentzeak | | -140 | | -139 |
| 14. Arruntak ez diren beste partida batzuk | | 385 | | 480 |
| a) Diru-sarrerak | | 385 | | 480 |
| **II. Eragiketa ez-finantzarioen emaitza (I+13+14)** | | **43.115** | | **46.331** |
| 15. Diru-sarrera finantzarioak | | 0 | | 14 |
| b) Balio negoziagarrienak eta aktibo ibilgetuko kredituenak | | 0 | | 14 |
| B 2) Bestelakoak | | 0 | | 14 |
| **III. Eragiketa finantzarioen emaitza (15+16+17+18+19+20)** | **0** | | **14** | |
| **IV. Ekitaldiko emaitza garbia (aurrezkia edo desaurrezkia) (II+III)** | **43.115** | | **46.345** | |

6. 2018ko ondare garbian izandako aldaketen egoera-orria

|  |  |  |  |
| --- | --- | --- | --- |
|  | Jarritako ondarea | Sortutako ondarea | Guztira |
| Ondare garbia 2017ko ekitaldiaren bukaeran | 0 | 205.571 | 205.571 |
| Kontabilitate-irizpideetan izandako aldaketengatik eta zuzenketengatik egindako doikuntzak | 0 | 0 | 0 |
| 2017ko ekitaldiaren hasierako ondare garbi doitua | 0 | 205.571 | 205.571 |
| 2018ko ekitaldian ondare garbiak izandako aldaketak | 0 | -10.152 | -10.152 |
| Ekitaldian aitortutako diru-sarrerak eta gastuak | 0 | 43.115 | 43.115 |
| Jabea den entitatearekin egindako eragiketak | 0 | 0 | 0 |
| Ondare garbian izandako beste alde batzuk | 0 | -53.267 | -53.267 |
| Ondare garbia 2018ko ekitaldiaren bukaeran | 0 | 195.419 | 195.419 |

7. 2018ko eskudiru-fluxuen egoera-orria

|  |  |  |  |
| --- | --- | --- | --- |
|  |  | 2018 | 2017 |
| **I.** | **KUDEAKETA-JARDUERETAKO ESKUDIRU-FLUXUAK** |  |  |
|  | **A) Kobrantzak** | **754.309** | **754.038** |
|  | 2. Jasotako transferentziak eta diru-laguntzak | 753.924 | 753.544 |
|  | 5. Kobratutako interesak eta dibidenduak | 0 | 14 |
|  | 6. Beste kobrantza batzuk | 385 | 480 |
|  | **B) Ordainketak:** | **794.699** | **735.289** |
|  | 7. Langile-gastuak | 512.120 | 485.273 |
|  | 8. Egindako transferentziak eta emandako diru-laguntzak | 29.805 | 32.495 |
|  | 10. Kudeaketako beste gastu batzuk | 156.136 | 132.522 |
|  | 13. Beste ordainketa batzuk | 96.638 | 84.999 |
|  | **Kudeaketa-jardueretako eskudiru-fluxu garbiak (+A-B)** | **-40.390** | **18.749** |
| **II.** | **INBERTSIO-JARDUERETAKO ESKUDIRU-FLUXUAK** |  |  |
|  | **C) Kobrantzak:** | **640** | **1.536** |
|  | 3. Inbertsio-jardueretako beste kobrantza batzuk | 640 | 1.536 |
|  | **D) Ordainketak:** | **6.382** | **5.768** |
|  | 4. Inbertsio errealen erosketa | 6.382 | 5.768 |
|  | **Inbertsio-jarduerengatiko eskudiru-fluxu garbiak (+C-D)** | **-5.742** | **-4.232** |
| **VI.** | **ESKUDIRUAREN ETA HAREN BALIOKIDE DIREN AKTIBO LIKIDOEN HANDITZE/GUTXITZE GARBIA (I+II+III+IV+V)** | **-46.132** | **14.517** |
| **Eskudirua eta haren baliokide diren aktibo likidoak ekitaldiaren hasieran** | | **141.206** | **126.688** |  |
| **Eskudirua eta haren baliokide diren aktibo likidoak ekitaldiaren bukaeran** | | **95.073** | **141.206** |